पाएं अपने शहर की ताज़ा ख़बरें और फ्री ई-पेपरडाउनलोड करें
नगर निगम की ओर से पेश किए गए बजट में दावा किया गया था कि इस बार हेल्थ लैब शुरू कर दी जाएगी। जबकि काेराेना का संक्रमण तेजी के बढ़ने के बावजूद लैब बनाने के लिए नगर निगम ने काेई पहल नहीं की है। अगर समय पर ये लैब बन जाती काे आईजीएमसी और रिपन पर टेस्टिंग करवाने का इतना दबाव नहीं पड़ता।
करीब पांच साल हाे गए है, हर बार निगम की ओर से कहा जाता है कि वह लैब शुरू कर देंगे। जबकि, ये कागजाें तक ही सीमित हैं। नगर निगम की स्वास्थ्य शाखा पहले इसे एसआरएल लैब काे देने की तैयारी में था और इसके लिए औपचारिकता भी पूरी की जा चुकी थी। जबकि बाद में फैसला लिया गया कि अब आउटसाेर्स पर देंगे।
जबकि अभी तक इस पर काेई काम नहीं हुआ है। अब लैब बंद हाेने के कारण आम जनता को परेशानी का सामना करना पड़ रहा है। नगर निगम की मेयर सत्या काैंडल का कहना है कि लैब काे शुरू करने के लिए हम प्रयास कर रहे हैं। काेराेना संक्रमण के कारण अभी लैब शुरू करने के लिए जरूरी प्रक्रिया पूरी नहीं कर पा रहे हैं। जल्द ही इसकी सुविधा हम लाेगाें काे देंगे।
इसलिए पांच साल पहले हेल्थ लैब बंद की थी
लैब में टेस्ट करवाने के लिए सिर्फ एक ही टेक्नीशियन था, उसके छ्टटी पर होने के कारण नगर निगम के पास दूसरे टेक्नीशियन का कोई विकल्प नहीं था। इस कारण यह लैब बंद कर दी गई थी। इसी वजह से शहर की आम जनता धक्के खाने को मजबूर किया गया।
कम दाम में एमसी की लैब में टेस्ट की सुविधा मिलती थी। रोजाना सैकड़ों लोग इस लैब में टेस्ट के लिए आते थे। निगम ने शहर की जनता को महंगे टेस्ट से राहत देने के लिए लैब को खोला था। वहीं, लोगों को रिज पर ही आसानी से यह सुविधा मिल जाती थी। लैब के बंद होने से लोगों को मामूली टेस्ट के लिए भी आईजीएमसी और रिपन का रुख करना पड़ रहा है।
पद्मदेव कॉम्प्लेक्स के पास है लैब काे बनाने का प्रस्ताव
नगर निगम पद्मदेव कॉम्प्लेक्स के पास लैब बनाना चाहता है। यहां पर निगम की एपी ब्रांच है। वहीं प्रॉपर्टी टैक्स, पानी के बिल जमा करवाने के लिए भी निगम ने ब्रांच के साथ ही काउंटर खोला है। घरों के नक्शों और बिल के चक्कर में लोगों का पद्मदेव कॉम्प्लेक्स आना जाना रहता है। ऐसे में टेस्ट लैब यहां हाेने से आईजीएमसी की दूरी भी कम हो जाएगी।
वरिष्ठ नागरिकों को अभी झेलनी पड़ रही परेशानी
शहर की आम जनता खासकर बुजुर्ग व्यक्तियों काे निगम की इस लैब में प्राथमिकता दी जाती थी। नगर निगम की प्रयोगशाला में हिमोग्लोबिन, टीएलसी, एचडीएल, यूरिक एसिड, ब्लड शुगर जैसे लगभग तीस टेस्ट की सुविधा उपलब्ध हाेती थी।
इस बार यहां काेराेना टेस्ट की सुविधा देने की भी तैयारी थी, लेकिन लैब शुरू नहीं कर पाए। वहीं, पानी के सैंपल की जांच भी इसी प्रयोगशाला में की जानी हैं। ऐसे में लोगों को इस प्रयोगशाला से कम दाम में बढ़िया सुविधा मिलनी हैं। वहीं, प्रयोगशाला के नजदीक होने के चलते लोगों को बड़ी सुविधा मिल जाती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva zho_Hant eng_Latn